Medžialenkės ąžuolas

Medžialenkės ąžuolas – išskirtinis medis, Mažeikių rajono savivaldybės saugomas botaninis gamtos paveldo objektas, esantis Tirkšlių seniūnijoje, Medžialenkės kaime, 2 km į pietus nuo Užlieknės, šalia kelio  įsikūrusios ūkininko sodybos pakraštyje. Aplink plyti atviros dirbamos žemės, už 1 km į pietryčius telkšo Medžialenkės ežeras. 2021 m. spalio mėn. duomenimis, ąžuolas informacine lentele ar kelio rodyklėmis nebuvo pažymėtas.

Paminklinis medis priskiriamas ąžuolų (Quercus) genčiai, yra 20,6 m aukščio, 6,20 m storio kamienu 1,3 m aukštyje.
1960 m. Lietuvos TSR valstybinis gamtos apsaugos komitetas ąžuolą paskelbė saugomu objektu. 2010 m. įregistruotas Saugomų teritorijų valstybės kadastre.

Šaltiniai

Nuorodos 

 

Mažeikių rajono paveldas
Lietuvos gamtos paveldo objektai